Filippo Inzaghi. Filippo Inzaghi () – Italiyalik futbolchi va murabbiy. Futbolchi sifatida hujumchi pozitsiyasida oʻynagan. 2006-yilgi jahon chempioni, UEFA Chempionlar ligasining ikki karra gʻolibi, 2007-yilgi klublar oʻrtasidagi jahon chempionati gʻolibi. Yevropa klublari uchun ochiq boʻlgan UEFA va FIFA ning barcha turnirlarida gol urgan yagona futbolchi. Filippo Inzagining ukasi Simone ham sobiq futbolchi va murabbiy. Futbolchilik faoliyati. Filipponing otasi quyi ligada futbol oʻynagan, onasi Marina esa uy bekasi edi. U bolaligida darvozabon boʻlgan. 11 yoshidan Indzagi Piacenza Calcio 1919 klubining yoshlar jamoasida oʻynagan. Filippo professional futboldagi debyutini 1991-yil 28-avgustda, 18 yoshida, 1991-1992-yilgi Italiya kubogi birinchi bosqichining javob oʻyinida oʻtkazadi. Uchrashuv 1:1 hisobida yakunlangan. Keyinchalik Simone Seriyadagi debyutini 1991-yil 1-dekabrda „Kazertan“ga qarshi oʻtkazgan, oʻyinda Inzaghi oʻyin oxirida zaxiradan maydonga tushgan. Keyingi mavsumda Pippo ijara asosida C Seriyaning „Leffe“ klubiga oʻtgan, u yerda dastlab zaxirada oʻynagan. 1992-yil 20-dekabrda „Siena“ jamoasiga qarshi oʻyinda u faoliyatidagi ilk golini urgan. Mavsum davomida Filippo 21 oʻyinda 13 ta gol urgan. 1997-yilda kamtarona Atalanta jamoasida oʻynagan Indzagi A seriyada 24 ta gol urgan va darhol Yuventus tomonidan sotib olingan. 1998-yil 18-martda 1997/98-yilgi UEFA Chempionlar Ligasi chorak finalining javob oʻyinida Dinamo Kiyev klubi darvozasiga 3 ta gol kiritgan. Uchrashuv 4:1 hisobida Juventus foydasiga hal boʻlgan. 2001-yilda Filippo Juventus dan Milanga oʻtgan. 2007-yilda Chempionlar ligasi finalida „Milan“ „Liverpul“ bilan toʻqnash kelgan, Indzagining ikkita goli evaziga „Milan“ 2:1 hisobida gʻalaba qozondi va kubokni qoʻlga kiritgan. 2012-yilning 8-mayida futbolchi mavsum oxirida klubni tark etishini eʼlon qilgan.